Katedralja Ngjallja e Krishtit, Tiranë

Katedralja Ngjallja e Krishtit është një kishë ortodokse shqiptare, e vendosur në qendër të Tiranës, Shqipëri. Është kisha e tretë më e madhe ortodokse në Evropë. 

Ajo u hap zyrtarisht në 11 korrik 2020 për të festuar 28 vjetorin e ringjalljes së Kishës Ortodokse Shqiptare dhe zgjedhjen e Kryepeshkopit Anastas Janullatos. 

 Arkitektura 
Kompleksi i Katedrales përfshin ndërtesat e mëposhtme: katedralen, kapelën e Lindjes, kambanën, rezidencën e Sinodit të Shenjtë, qendrën kulturore, një bibliotekë, dy kapela të tjera dhe një muze të vogël. Kupola e katedrales është e lartë 32.2 m, me kullën e kambanës që arrin 46 metra  

Këmbana është e përbërë nga katër qirinj të Pashkëve që simbolizojnë katër Ungjillistët që shpallën Ringjalljen. Këto bashkohen së bashku rreth boshtit qendror të shkallëve. Shkallët spirale te ngjitin në dy kate të hapura me nga 16 kambana. Mbi këmbanë janë të vendosura 4 orë nga çdo faqe e kullës. Dy nivelet nëntokësore poshtë kishës së Katedrales u përdorën për të përmbushur nevojën e Kishës për një Qendër Kulturore dhe Konferencash. Qendra ka një sallë me një kapacitet për 500-850 njerëz, e cila mund të përdoret për të pritur leksione, shfaqje dhe koncerte. Krahët ndihmës dhe prapaskena lejojnë që kjo sallë të përdoret edhe si teatër. 

Në anën lindore të sallës është një muze i vogël, një sallë leksionesh, një rrethinë për bankete dhe një zonë për ekspozita dhe aktivitete për fëmijë. 

Në të djathtë të shkallëve të mëdha prej mermeri që të çon në katedralen e kishës ka hapësirë të bollshme për një librari dhe një dyqan me sende kishtare. Ndërkohë, në të majtë të shkallëve janë dy dhoma ku grupe rinore dhe besnikë mund të mblidhen pas shërbimeve kishtare. Në veri, përpara Qendrës së Konferencës dhe Kulturës ka një amfiteatër të vogël në natyrë, për t’u përdorur gjatë muajve të verës. 

 Inagurimi 
Më 11 korrik 2020, në prani të një morie besimtarësh, u mbajt festimi i ritit të Shenjtërimit të Madh dhe Liturgjisë Hyjnore nga Patriarku Bartholomew i Kostandinopojës, Patriarku Daniel i Bullgarisë, Patriarku Theophilos i Jeruzalemit, Patriarku Irenaeus i Serbisë, Kryepeshkopi Chrysostom i Qipros, Arqipeshkvi Ieronimos i Athinës, Kryepeshkopi Anastasios i Shqipërisë, Mitropoliti Savva i Varshavës, si dhe përfaqësues të Kishave të Aleksandrisë, Antiokisë, Rusisë, Gjeorgjisë, Bullgarisë, si dhe kryetari i arkipeshkvisë shqiptare të Kishës Ortodokse në Amerikë . 

 Pamje nga Katedralja 

 Shiko gjithashtu  
 Ortodoksia Lindore në Shqipëri 
 Feja në Shqipëri
 Xhamia e Namazgjasë

 Referime 

Kategoria:Kisha ortodokse në Shqipëri
Kategoria:Katedrale në Shqipëri
Kategoria:Kisha në Tiranë